Su meltzadu

Renes, limba, ispiene e carre sàbida1
a s'ultimu budellu den redùere
a tìrulu2 arrustinde s'ider rùere
s'oz'allut' in sa braja a una làbida3.

Su atu, imbramosidu 'e tanta càbida4
d'ùntinu, si lu diat cherrer sùere
cun s'oju. E scitos5 no lu faghen fùere
mancu si li sonèran sa cannàbida6.

Ma in mesu su pranzu, suta banca,
sos avantzos ozosos si ch'imbùtidi
aurrende7 a mossada e a farranca.

Da chi su cascavegliu8 l'istrimùtidi9
suta cuba conende, note bianca
passat, e a miàulos sucùtidi10.

S'oto 'e Cabidanni 1973

1Carre sàbida: insieme con rognoni, lingua e milza di maiale, tritati e conditi con pepe, si prepara su meltzadu.
2A tìrulu: scolare molto lentamente (come un filo che scende) del grasso che si consuma al fuoco dell’arrosto.
3A una làbida: il grasso scolato al fuoco e ridiventato solido pare quasi una lapide di smalto.
4Càbida: capacità.
5Scitos: verso utilizzato per scacciare i gatti.
6Cannàbida: canna fessa utilizzata per spaventare i passeri.
7Aurrende: ammucchiando.
8Cascavegliu: la nausea.
9Istrimùtidi: lo fa stare male.
10Sucùtidi: si lamenta.